
ประกาศองค์การบริหารส่วนตำบลเสือหึง
 เรื่อง  แผนพัฒนาประสิทธิภาพการจัดเก็บรายได้  ประจำปีงบประมาณ  2558
-------------------------------------------------------
		ตามที่กระทรวงมหาดไทย   ได้มีหนังสือสั่งการ ที่ มท 0808.3/ว 3431  ลงวันที่ 19  ตุลาคม 2552    และหนังสือที่ มท 0808.3/ว 4522  ลงวันที่  11  สิงหาคม  2558  เรื่อง  แนวทางการพัฒนาประสิทธิภาพการจัดเก็บรายได้ขององค์กรปกครองส่วนท้องถิ่น   โดยมีวัตถุประสงค์เพื่อให้การจัดเก็บรายได้ขององค์กรปกครองส่วนท้องถิ่นในปีงบประมาณ 2559  มีการเพิ่มประสิทธิภาพในการจัดเก็บรายได้  และเพื่อให้การจัดเก็บรายได้เพิ่มขึ้น  โดยให้องค์กรปกครองส่วนท้องถิ่นดำเนินการตามแนวทางการพัฒนาประสิทธิภาพการจัดเก็บรายได้ตามหนังสือสั่งการดังกล่าว  เช่น  การดำเนินการจัดทำหรือปรับแผนพัฒนาประสิทธิภาพการจัดเก็บรายได้ขององค์กรปกครองส่วนท้องถิ่นให้สอดคล้องกับเป้าหมายในการจัดเก็บรายได้ประจำปี  โดยการกำหนดมาตรการหรือแนวทางปฏิบัติที่เป็นรูปธรรม เช่น การจัดทำฐานข้อมูลรายการทรัพย์สินและเจ้าของทรัพย์สินให้ถูกต้อง   ให้ดำเนินการประชาสัมพันธ์หลักเกณฑ์ ขั้นตอน และระยะเวลาการจัดเก็บภาษีและค่าธรรมเนียมต่างๆ ให้ประชาชนผู้เสียภาษีทราบล่วงหน้า  แจ้งเจ้าของทรัพย์สินที่อยู่ในข่ายต้องเสียภาษีดำเนินการยื่นแบบแสดงรายการทรัพย์สินเพื่อเสียภาษีตามที่กฎหมายกำหนด  เป็นต้น  และเพื่อให้เป็นไปตามพระราชบัญญัติภาษีโรงเรือนและที่ดิน พ.ศ. 2475  และที่แก้ไขเพิ่มเติม (ฉบับที่ 5)       พ.ศ. 2543   พระราชบัญญัติภาษีป้าย  พ.ศ. 2510  พระราชบัญญัติภาษีบำรุงท้องที่ พ.ศ. 2508  และที่แก้ไขเพิ่มเติม (ฉบับที่ 3) พ.ศ. 2543   พร้อมทั้งนำไปสู่การปฏิบัติงานอย่างมีระบบ  เป็นขั้นตอน  และ    เกิดประสิทธิภาพสูงสุดต่อราชการต่อไป   โดยมีรายละเอียดตามเอกสารแนบท้ายประกาศนี้

		จึงประกาศให้ทราบโดยทั่วกัน

 			ประกาศ  ณ วันที่    1  ธันวาคม  พ.ศ. 2558
[bookmark: _GoBack]

                                               นพภาพร ศรีแค
                                            (นายนพภาพร ศรีแค) 

